Erelio ūkas

Erelio ūkas, astronominiuose kataloguose žinomas kaip Mesjė objektas 16, M16 arba NGC 6611 – emisinis dujų ir dulkių ūkas matomas Gyvatės žvaigždyne apie padrikąjį žvaigždžių spiečių M16, kuris yra Paukščių Tako Šaulio vijos dalisjpl.nasa.gov / A Break in the Milky Way’s Sagittarius Arm | Aug. 17, 2021.

Stebint nuo Žemės kampo, ūko ilgis 70, plotis 55 šviesmečiai, nuotolis nuo Žemės – 7000 šviesmečių.nasa.gov / Messier 16 (The Eagle Nebula) | Oct 19, 2017 Erelio ūko regimasis ryškis +6.0.

Erelio ūką 1745 m. atrado šveicarų astronomas Jean-Philippe Loys de Chéseaux. 1764 m. birželio 3 d. objektą nepriklausomai atrado Charles Messier. Pirmasis ūką nufotografavo E. E. Barnardas 1895 m. Messier 16 . SEDS. Nuoroda tikrinta 2022-04-08.

 Forma 
Erelio ūkas savo forma primena sklendžiantį paukštį. Šviesios centrinės Erelio ūko dalies fone matyti stulpo formos tamsūs molekulinių vandenilio dujų debesyshubblesite.org / GAS PILLARS IN THE EAGLE NEBULA (M16): PILLARS OF CREATION IN A STAR-FORMING REGION | November 02, 1995, kurie vadinami „Kūrinijos stulpais“. Erelio ūkas – jauna (apie 5,5 mln. m.) aktyvios žvaigždėdaros ir jonizuotojo vandenilio (HII) sritis.

 Žvaigždės 
„Kūrinijos stulpai“ besitesiantys maždaug apie 4-5 šviesmečiusnasa.gov / The Pillars of Creation | Feb 22, 2018 yra tik nedidelis regionas kur kas didesnėje Erelio ūko dalyje – tai aktyvus žvaigždžių formavimosi regionas. Erelio ūke yra apie 8100 žvaigždžių. Apskaičiuota, kad šio žvaigždžių telkinio amžius yra apie 2 milijonus metų. Ryškiausios žvaigždės HD 168076 regimasis ryškis yra apie +8, todėl ji lengvai matoma gerais žiūronais.astroforumspace.com / Pillars of creation and Eagle Nebula: astrophotography | POSTED ON AUGUST 26, 2020

 Šaltiniai 

 Nuorodos 

 simbad.u-strasbg.fr / M16
 universeguide.com / Eagle Nebula
 forbes.com / This Gorgeous Nebula In Space Reveals How The Stars Came To Be | Dec 30, 2019
 youtube.com / Zoom into M16; NASA Video | 28 Aug 2017

Kategorija:Mesjė objektai
Kategorija:Ūkai